Diari Oficial de la Generalitat Valenciana


Sumari del DOGV 2282, del 06-06-1994 (1994/831642)

ORDRE de 12 de maig de 1994, de la Conselleria d'Educació i Ciència, per la qual s'acorda l'extinció de l'autorització per cessament d'activitats docents corresponents als ensenyaments del curs d'orientació Universitària del centre docent privat La Purísima de Torrent (València).
----------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/05/12/(7)/dof/vci/html**

### Dades del document

Número de DOGV
:   2282

Data del DOGV
:   06-06-1994

Secció del DOGV
:   DISPOSICIONS GENERALS

Número del document
:   1994/831642


Data del document
:   12-05-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 12 de maig de 1994, de la Conselleria d'Educació i Ciència, per la qual s'acorda l'extinció de l'autorització per cessament d'activitats docents corresponents als ensenyaments del Curs d'Orientació Universitària del centre docent privat La Purísima de Torrent (València). [94/3618]  
Examinat l'expedient incoat d'ofici per aquesta Direcció General de Centres Docents per al cessament d'activitats docents corresponents als ensenyaments del COU, del centre docent privat La Purísima, situat al carrer dels Moralets, 16, de Torrent, amb número de codi 48841052.  
Vist que l'expedient ha estat tramitat per la Direcció Territorial de Cultura i Educació de València, que s'hi ha unit la documentació exigida i que hi consta l'informe corresponent de la inspecció educativa.  
Vist que l'esmentat centre va obtenir la classificació definitiva com a centre d'Educació Preescolar per a 9 unitats (1 de Jardí d'Infància i 8 de Pàrvuls), i amb una capacitat de 360 llocs escolars, segons consta en l'Ordre de 30 de novembre de 1973, del Ministeri d'Educació i Ciència (BOE de 9 de gener de 1974).  
Vist que per l'Ordre d'1 de desembre de 1973, del Ministeri d'Educació i Ciència (BOE de 9 de gener de 1974), el centre va obtenir la classificació definitiva com a centre d'Educació General Bàsica per a 18 unitats amb 720 llocs escolars de capacitat i que, posteriorment, per la Resolució de la Direcció General corresponent, de 27 de maig de 1977, aquest nivell s'amplià en 2 unitats fins a 20 unitats i 800 llocs escolars.  
Vist que per l'Ordre de 26 de setembre de 1978, del Ministeri d'Educació i Ciència (BOE de 10 de gener de 1979), el centre va obtenir la classificació definitiva com a centre homologat de Batxillerat Unificat Polivalent amb 6 unitats i 240 llocs escolars de capacitat.  
Vist que per l'Ordre de 15 de desembre de 1988, de la Conselleria de Cultura, Educació i Ciència (DOGV de 12 de gener de 1989), l'esmentat centre va obtenir l'autorització per a fer el Curs d'Orientació Universitària.  
Vist que per l'Ordre de 6 de maig de 1992 de la Conselleria de Cultura, Educació i Ciència (DOGV de 24 de juny) el centre va ser autoritzat definitivament per a fer l'Educació Primària amb 20 unitats i capacitat per a 500 llocs escolars.  
Atés que el centre mai ha fet els ensenyaments corresponents al Curs d'Orientació Universitària, tal com ens informa la inspecció educativa.  
Vist que al centre se li va concedir el tràmit de vista i audiència i un termini d'al·legacions, i no hi va comparéixer ni hi presentà cap al·legació.  
Vist que el cessament d'activitats docents en el Curs d'Orientació Universitària no comporta cap perjudici greu per a l'interés públic.  
Vistos la Llei Orgànica 1/1990, d'Ordenació General del Sistema Educatiu, i el Reial Decret 332/1992, de 3 d'abril, sobre autoritzacions de centres docents per a fer ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE:  
L'extinció, d'acord amb els informes emesos, de l'autorització, per cessament d'activitats docents corresponents als ensenyaments del Curs d'Orientació Universitària, del centre docent privat La Purísima, situat al carrer dels Moralets, 16, de Torrent (València), amb número de codi 46770325.  
DISPOSICIÓ ADDICIONAL  
Aquesta extinció de l'autorització donarà lloc a la corresponent inscripció de baixa, únicament per a l'esmentat nivell, en el Registre de Centres Docents de la Comunitat Valenciana.  
Contra aquesta Ordre, que posa fi a la via administrativa, podrà interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Prèviament a la interposició del recurs, caldrà comunicar-la al conseller d'Educació i Ciència, tal com exigeix l'article 110.3 de la Llei 30/1992.  
Valencia, 12 de maig de 1994  
El conseller d'Educació i Ciència,  
JOAN ROMERO I GONZÁLEZ


Còpia Permalink ELI